Hermafrodiet - Wikipedia
Slakke wat paar.
Die tweeslagtige blom van 'n tulp.
In biologie is 'n hermafrodiet is 'n dier of plant wat tweeslagtig is en oor beide manlike en vroulike geslagsorgane beskik (of kan beskik). Daar word onderskei tussen gelyktydige en afwisselende hermafrodiete. Gelyktydige hermafrodiete het op dieselfde tydstip beide geslagte, terwyl afwisselende hermafrodiete eenslagtig is, maar van geslag kan verander.
In die planteryk is hermafroditisme die reël eerder as 'n uitsondering: 94% van alle plantsoorte is hermafrodities en slegs 6% van 'n totaal van 250 000 plantsoorte het aparte vroulike en manlike individue. Blomme het byvoorbeeld meeldrade (manlik) sowel as 'n stamper (vroulik).
In die diereryk geld presies die omgekeerde en aparte manlike en vroulike individue is die reël. Slegs 5% - 6% van die 1,2 miljoen diersoorte is hermafrodities. Dit kom neer op ongeveer 65 000 soorte. Voorbeelde hiervan is slakke en die reënwurm.
'n Persoon wat 'n hermafrodiet is sal beide eierstokke en testikels hê. Dit is egter 'n baie seldsame toestand by mense. Die probleem ontstaan reeds voor geboorte deur 'n chromosomale afwyking of 'n hormonale afwyking.
↑ Al hierdie getalle is afkomstig van: Joan Roughgarden (2009) The Genial gene, bladsy 106. ISBN 978-0-520-25826-6
↑ Wat is ’n hermafrodiet?, Beeld, 14 September 2009.
Ontsluit van "https://af.wikipedia.org/w/index.php?title=Hermafrodiet&oldid=1784778"